OpenLLM-France/wikimedia huggingface dataset:
# José Darío Uribe

José Darío Uribe Escobar (Medellín, Kolonbia, 1958ko abenduaren 22a) kolonbiar ekonomialaria eta enpresa administratzailea da. Gaur egun, Latinoamerikako Erreserba Funtsaren (FLAR) presidentea da.
Errepublikako Bankuko gerentea izan zen 2005eko urtarriletik 2017ko urtarrilera, Miguel Urrutia Montoyaren ordez.

## Biografia

Soraya Montoyarekin ezkonduta dago. Hark Antanas Mockusekin lan egin zuen lehen alkatetzan, Osasun Idazkari gisa, eta gero Gobernu idazkari gisa..Medellingo Jorge Robledo Institutuko Batxiler graduatu zen, Antiokiako eta Andeetako Unibertsitateko ekonomialaria da eta Eafiteko negozio-administratzailea. Planeamenduko Departamentu Nazionaleko Programazio Orokorreko Unitateko buru izan zen 1986-1987an, César Vallejo Mejía Errepublikako Bankuko egungo zuzendarikidea nagusi zenean.
Halaber, Uribe Kafe Ekoizleen Federazio Nazionalaren aholkulari ekonomikoa izan zen, harik eta 1993an Errepublikako Bankuan sartu zen arte. Banku horretan, ekonomia-azterlanetako zuzendariorde (1993) izatetik kudeatzaile tekniko (1998) izatera igaro zen, eta, gero, gerente nagusi izatera. Uribe berriz hautatu zuten 2012ko irailean, bigarren aldiz, eta 2017. urteko urtarrilean amaitu zuen.

## Ikasketak

* PhD Ekonomian, Illinoiseko Unibertsitatea, 1992, Hiritarra - Champaign
* MS en Economía, Illinoiseko Unibertsitatea, 1989, Urbana - Champaign
* Andeetako Unibertsitateko ekonomialaria, 1984, Bogotá
* EAFIT Unibertsitateko Negozio Administratzailea, 1976-1981, Medellín
* Antioquiako Unibertsitateko ekonomialaria, 1976-1981, Medellín
* Jorge Robledo Institutuko Batxilerra, Medellín

## Lan esperientzia

* Errepublikako Bankuaren gerente nagusia, 2005eko urtarriletik.
* Gerente teknikoa, Banco de la República, 1998-2004ko urtarrila
* Ekonomia Azterlanetako zuzendariordea, Banco de la República, 1993ko iraila-1998ko urtarrila
* Aholkulari ekonomikoa, Kafe Ekoizleen Federazio Nazionala, 1992ko abendua eta 1993ko abuztua
* Planeamenduko Departamentu Nazionaleko burua, Programazio Orokorreko Unitatea, 1986-1987
* Javeriana Unibertsitateko irakaslea - Andeetako Unibertsitatea

## Aintzatespenak

Nazioarteko Diru Funtsaren eta Munduko Bankuaren bileren esparruan, 2007. eta 2012. urteetan, José Darío Uribe Latinoamerikako bankari zentral onena izendatu zuen Emerging Markets aldizkari ingelesak, Kolonbiako inflazioa kontrolatzeko, gobernu nazionaletik erakutsi duen independentziagatik eta Kolonbiako finantza-sistemaren funtzionamendu egokia sustatzen laguntzeagatik.

## Erreferentziak

* ↑ Miembros de la junta directiva. José Darío Uribe Escobar - Gerente general. - Banco de la república
* ↑ JOSE DARÍO URIBE, NUEVO GERENTE DEL BANCO DE LA REPÚBLICA, Presidencia de la república de Colombia
* ↑ «Quién es José Darío Uribe Escobar» lasillavacia.com.
* ↑ «BANREPÚBLICA:» El Tiempo (Casa Editorial El Tiempo) 20 de diciembre de 1997.
* ↑ Charry, Laura. (28 de noviembre de 2004). «QUIÉN ES EL HOMBRE QUE FIRMARÁ LOS BILLETES» El Tiempo (Casa Editorial El Tiempo).
* ↑ Tiempo, Casa Editorial El. «José Darío Uribe: el gerente de gerentes» portafolio.co.

## Kanpo estekak

* José D. Uriberen aurkezpenak eta hitzaldiak.
* Datuak: Q5939178
# Jons Kapel itsaslabarra

Jons Kapel itsaslabarra Danimarkako Bornholm uhartearen mendebaldeko kostaldean dagoen itsaslabar harritsua da.

## Labarra

41 metrotako garaiera daukan granitozko itsaslabarra da. Hainbat leize daude labarraren hegoaldean, besteak beste Jons Sovekammer (Joanen logela), Jons Sakristi (Joanen sakristia), Jons Spisestue (Joanen jangela) eta Jons Madkælder (Joanen biltegia). Iparraldean aldiz Hvidkleven (labar zuria) horma bertikala dago.

## Kondaira

Izenak euskaraz "Joanen kapera" esan nahi du. Joan Bornhlomeko biztanleei kristautasuna ekartzera etorri zen erromesa zen. Itsaslabarreko leize batean bizitzea erabaki zuen. Biztanleak kuriositatez bera bisitatzera etortzen ziren eta honek labarraren gainera igo eta pulpitutik bezala Bibliako istorioak kontatzen zizkien. Esaten denez kaioei ere hitzegiten zien.

## Kanpo estekak

* Datuak: Q3676084
* Multimedia: Jons Kapel / Q3676084
# Jonsdorf

Jonsdorf Alemaniako udalerria da. Saxonia estatuan kokatuta dago, [[Görlitz (barrutia)|Görlitz]] barrutian. 2014an 1.627 biztanle zituen 9,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q544821
* Multimedia: Jonsdorf / Q544821
# Jonuta (udalerria)

Jonuta Mexikoko udalerri bat da. Tabasco estatuan kokatua dago. 2010ean 29.511 biztanle zituen 1.644,75 km²ko azaleran. Herriburua [[Jonuta (Jonuta)|Jonuta]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2669544
* Multimedia: Jonuta Municipality / Q2669544
# Jonschwil

Jonschwil Suitzako udalerria da. Sankt Gallen kantonamenduan dago, Sankt Gallen kantonamendua barrutian. 2014an 3,773 biztanle zituen 10,99 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65816
* Multimedia: Jonschwil / Q65816
Kirchberg (SG) Lütisburg Rickenbach (TG) Uzwil Oberuzwil Wil (SG)
# Jonval

Jonval Frantziako udalerri bat da Ardenak departamenduan dagoena, Ekialde Handia eskualdean. 2013an 87 biztanle zituen.

## Demografia
### Biztanleria

2007an Jonval udalerrian erroldatutako biztanleak 81 ziren. Familiak 36 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 36 familiaren etxebizitza nagusia ziren, 5 bigarren erresidentzia ziren eta 6 hutsik zeuden. 46 etxeak ziren eta 1apartamentu bat zen. 36 etxebizitza nagusietatik 29 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek hiru gela zituen, 5 etxek lau zituzten eta 30 etxek bost zituzten. 28 etxek euren parking plaza propioa zuten azpian. 16 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Jonval udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 12 | 75-79 | 0 |
| 4 | 70-74 | 0 |
| 0 | 65-69 | 4 |
| 4 | 60-64 | 8 |
| 0 | 55-59 | 0 |
| 4 | 50-54 | 0 |
| 4 | 45-49 | 4 |
| 0 | 40-44 | 4 |
| 12 | 35-39 | 4 |
| 0 | 30-34 | 0 |
| 0 | 25-29 | 0 |
| 8 | 20-24 | 0 |
| 0 | 15-19 | 8 |
| 4 | 10-14 | 8 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 44 ziren, horien artean 31 aktiboak ziren eta 13 inaktiboak ziren. 31 pertsona aktiboak lanean(17 gizon eta 14 emakume) zeuden.. 13 pertsona inaktiboetatik 5 erretiraturik zeuden, 2 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 erauzte enpresa zen, 1 eraikuntza enpresa zen eta 2 zerbitzu enpresak ziren.
2009an norbanakoentzat zegoen zerbitzu bakarra iturgina zen.
2000. urtean Jonval udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1092870
* Multimedia: Jonval / Q1092870
# Kai konderria

Kai Konderria (开县 txinera sinplifikatuz), Chongqing osatzen duten konderrietako bat da. 2006ko erroldaren arabera, 1.540.000 biztanle bizi ziren 3.959 kilometro koadroko azaleran, hortaz, barrutiaren dentsitatea 389 biztanle/km2 da.

## Inguru naturala eta kokapena

Barrutiaren mugak honakoak dira: Sichuan probintzia mendebaldean, Chengkou Konderria iparraldean, Wuxi Konderria ipar-ekialdean, Yunyang Konderria ekialdean, eta Wanzhou Barrutia hegoaldean.

## Ikus, gainera

* Chongqingen banaketa administratiboa

## Kanpo estekak

* (Txineraz) Kai konderriko gobernuaren webgunea.
* Datuak: Q1371311
* Multimedia: Kai County / Q1371311
# Kai uharteak

Kai uharteak (indonesieraz: Kepulauan Kai) Indonesiako uhartedia da, Moluketan dagoena. Uharterik nagusiena Kai Besar da, Kai Kecil, Tanimbar Kei, Kei Dulah, Dulah Laut, Kuur, Taam eta Tayandu uharteak nabarmenak ere izanda. Guztira 1.438 km²-ko azalera eta, 2010eko erroldaren arabera, 154.524 biztanle dituzte.
Bere jatorrizko biztanleak melanesiarrak baziren ere, asko Luso-nederlandar Gerran hil egin zituzten. XX. mendean austronesiar jatorriko etorkin asko ailegatu ziren.

## Erreferentziak

* ↑ Biro Pusat Statistik, Jakarta, 2011.

## Kanpo estekak

* Datuak: Q1323403
* Multimedia: Kai Islands / Q1323403
# Kaibab (Arizona)

Kaibab Ameriketako Estatu Batuetako erroldak esleitutako leku bat da. Mohave konderrian dago, Arizona estatuan. 140 biztanle ditu, 16,739766 kilometro koadroko azaleran banatuta.

## Ikus, gainera

* Mohave konderria

## Kanpo estekak

* Datuak: Q1721394
# Kaiena

Kaiena piper mota bat da, Guyana Frantsesako Cayenne hiriaren omenez horrela deitua. Zapore mina du eta sukaldaritzan erabiltzen da, osorik ala piperrauts moduan ehoa.
Capsicum annuum espeziearen kultibar honek jalapeño edo paprikarekin lotura du. A bitamina asko du, baina baita B$_6$, E eta C bitaminak, erriboflabina, potasio eta manganeso ere.

## Erreferentziak

* ↑ Condé Nast Digital. (2011). Nutrition Facts: Spices, pepper, red or cayenne. in: Nutrition Data..

## Kanpo estekak

* Datuak: Q6598
* Multimedia: Cayenne pepper / Q6598
# Kai probintzia

Kai probintzia (japonieraz 甲斐国, -no kuni) Japoniako antzinako probintzia bat da. Egungo Yamanashi prefekturarekin bat letorke. Honshu uhartearen erdialdean kokatua zegoen, Tokiotik mendebaldera, kostalderik gabeko eskualde batean, bertan Fuji mendia dagoelarik Shizuoka prefekturaren mugan. Probintziaren beste izen bat Kōshū (甲州, Kōshū) da. Bi zatitan banatua (Kuninaka mendebaldean eta Gunnai ekialdean) bere oihalengatik eta bere zaldi beltzengatik (kurokoma) zen ospetsua. Urre meatzeak ere bazituen, oso ez ohikoak Japonian.
Sengoku aroan, Takeda Shingen daimyōak probintzia hau Kōfuko gotorlekutik kontrolatu zuen. 1575eko Nagashinoko guduan Takeda klana suntsitua izan ondoren, probintzia Tokugawa klanaren kontrolpera pasa zen. "Kōfu-ken" bezala berrizendatu zen 1869an bi urte beranduago bere egungo izena hartu aurretik.

## Kanpo estekak

* Datuak: Q858076
* Multimedia: Kai Province / Q858076
# Kaieteur ur-jauzia

Kaieteur ur-jauzia (ingelesez: Kaieteur Falls) Guyanan dagoen ur-jauzi bat da, Hego Amerikan dagoen garaienetakoa eta emari handienetakoa duena. Kaieteur Parke Nazionaleko ondasun turistiko nabarmenena da.
Esekibar Guyanan dagoenez Venezuelak harentzat aldarrikatzen duen lurraldea da.

## Deskribapena

Potaro ibaiak egiten duen jauzia da. 226 metrotako altuera du eta ondoren ur-jauzi txikiagoak daude, guztira 251 metrotako altuera osatuz. Niagarako ur-jauzien altueraren laukoitza da eta Victoria ur-jauzien bikoitza. Ur emari handia dauka, 663 m³ segunduko batazbeste, planetako handienetakoa.
Potaro ibaiak Esekibo ibaira isurtzen ditu urak.

## Historia

Charles Barrington Brown britainiar geologoak aurkitu zituen 1870ean inguruko jatorrizko biztanleek gidatuta. Brown eta James Sawkins 1867an iritsi ziren Guyanara herrialdearen mapa osatzeko helburuarekin. Brownek Canoe and Camp life in British Guiana (1876) eta Fifteen Thousand Miles on the Amazon and its tributaries (1878) liburuetan aipatu zituen.

## Turismoa

Guyanako turismogune garrantzitsuenetakoa da. Aireportua ere badu, ur-jauzien gainaldetik 15 oinez iristen dena.

## Iruditegia

* C. B. Brownek 1870ean egindako marrazkia.
* Kaieteur ur-jauziaren ikuspegi panoramikoa.
* Ur-jauziaren airetiko ikuspegia.
* Ur-jauzia.

## Erreferentziak

* ↑ (Ingelesez) «Kaieteur Falls, Guyana - World Waterfall Database» www.worldwaterfalldatabase.com (Noiz kontsultatua: 2024-07-27).
* ↑ «World-waterfalls.com» web.archive.org 2017-10-10 (Noiz kontsultatua: 2024-07-27).
* ↑ (Ingelesez) Archive, History. «Creators - Brown, Charles Barrington» History Archive (Noiz kontsultatua: 2024-07-27).
* ↑ (Ingelesez) Brown, Charles Barrington. (1876). Canoe and Camp Life in British Guiana. E. Stanford (Noiz kontsultatua: 2024-07-27).
* ↑ (Ingelesez) Brown, Charles Barrington; Lidstone, William. (1878). Fifteen Thousand Miles on the Amazon and Its Tributaries. E. Stanford (Noiz kontsultatua: 2024-07-27).
* ↑ (Ingelesez) «Kaieteur International Airport» Mapcarta (Noiz kontsultatua: 2024-07-27).

## Kanpo estekak

* Datuak: Q38120
* Multimedia: Kaieteur Falls / Q38120
# Kaibito (Arizona)

Kaibito Ameriketako Estatu Batuetako erroldak esleitutako leku bat da. Coconino konderrian kokatuta dago, Arizona estatuan. 1.540 biztanle ditu, 41,184257 kilometro koadroko azaleran banatuta.

## Ikus, gainera

* Coconino konderria

## Kanpo estekak

* Datuak: Q1328353
* Multimedia: Kaibito, Arizona / Q1328353
# Kaibutsu (filma)

Monster (japonieraz: 怪物, Kaibutsu) 2023ko Hirokazu Koreeda japoniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Minato seme gaztea arraro jokatzen hasten denean, amak sentituko du zerbait gaizki doala. Guztiaren erantzulea irakaslea dela jakitean, eskolan sartuko da, eta zer gertatzen ari den jakitea eskatuko du. Baina istorioak aurrera egin ahala, amaren, irakaslearen eta haurraren begien bidez azaleratuz joango da egia.

## Aktoreak

* Sakura Andō: Saori
* Eita Nagayama: professor Hori
* Soya Kurokawa: Minato
* Yota Hiiragi: Eri
* Mitsuki Takahata: Hirona
* Akihiro Tsunoda: Shōda lehendakariordea
* Shidō Nakamura: Kiyotaka
* Yūko Tanaka: Fushimi lehendakaria

## Erreferentziak

* ↑ «Kaibutsu/Monster» Berria 2023-09-23 CC BY-SA 4.0 lizentziapean.

## Kanpo estekak

* Datuak: Q116687945
# Kabelsketal

Kabelsketal Alemaniako udalerri bat da, Saxonia-Anhalt estatuan. Azken zentsuaren arabera 8.981 biztanle zituen, 51 kilometro koadroko azaleran.

## Kanpo estekak

* Datuak: Q630400
* Multimedia: Kabelsketal / Q630400
# Kabardino

Kabardinoak (kabarderaz: Къэбэрдей адыгэхэр; adigeraz: Къэбэртай адыгэхэр; errusieraz: Кабардинцы) zirkasiar hamabi tribuen nagusienaren kideak dira. Euren hizkuntza, kabardera, ibero-kaukasoar familiakoa da.
Gehiengoa Kabardino-Balkarian bizi dira. Hala ere, diaspora zabala dago Turkian.

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q244028
* Multimedia: Kabardinians / Q244028
# Kabelhorst

Kabelhorst Alemaniako udalerria da. Schleswig-Holstein estatuan dago, [[Ostholstein (barrutia)|Ostholstein]] barrutian. 2014an 430 biztanle zituen 5,74 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q260253
* Multimedia: Kabelhorst / Q260253
# Kabeto

Kabetoa (Italieratik cavetto eta hau Latinetik cavus, hutsa) dekorazio moldura ahurra da, zirkulu laurdenaren profila duena.

## Kanpo estekak

* Datuak: Q5758996
* Multimedia: Cavetto / Q5758996
# Kabgayiko elizbarrutia

Kabgayiko elizbarrutia (frantsesez: Diocèse de Kabgayi, ingelesez: Diocese of Kabgayi, kinyaruandaz: Diyosezi ya Kabgayi, latinez: Dioecesis Kabgayensis) Erromatar Eliza Katolikoaren ruandar elizbarrutietako bat da. Apezpikuaren egoitza Kabgayin dago. Egun apezpikua Balthazar Ntivuguruzwa da.

## Historia

1922ko apirilaren 25ean ezarri zen Ruandako bikariato apostoliko gisa. 1952ko otsailaren 14an Kabgayiko bikariato apostoliko bihurtu zen.
1959ko azaroaren 10ean Joan XXIII.a aita santuak Kabgayiko artxidiozesi izendatu zuen.
1976ko apirilaren 10ean, Kabgayiko artxidiozesia elizbarruti mailara jaitsi zen. Egun berean lurraldearen zati bat transferitu zuen Kigaliko artxidiozesi berria sortzeko, eta 1981eko azaroaren 5ean beste zati bat Byumbako elizbarrutia sortzeko.

## Ordinarioen zerrenda

* Léon-Paul Classe (1922-1945)
* Laurent-François Déprimoz (1945-1955)
* André Perraudin (1955-1989)
* Thaddée Nsengiyumva (1989-1994)
* Anastase Mutabazi (1996-2004)
* Smaragde Mbonyintege (2006-2023)
* Balthazar Ntivuguruzwa (2023-)

## Erreferentziak

* 1 2 3 (Ingelesez) «Diocese of Kabgayi» Catholic Hierarchy (Noiz kontsultatua: 2024-07-28).
* ↑ (Latinez) «Exigit apostolicum» Actae Apostolicae Sedis: 373. (Noiz kontsultatua: 2024-07-28).
* ↑ (Latinez) «Cum propter novi» Acta Apostolicae Sedis: 596. (Noiz kontsultatua: 2024-07-28).
* ↑ (Latinez) «Cum parvulum» Acta Apostolicae Sedis: 372. (Noiz kontsultatua: 2024-07-28).

## Kanpo estekak

* Datuak: Q870164
* Multimedia: Roman Catholic Diocese of Kabgayi / Q870164
# Kabardera

Kabardera (адыгэбзэ, adəgăbză edo къэбэрдеибзэ, qabardejbza) zirkasiarren hizkuntza da. Kaukasoar hizkuntzen artean Ipar-mendebaldeko kaukasoar familiakoa, Errusiako Karatxai-Txerkesia eta Kabardino-Balkaria errepubliketan mintzatzen da. 1,25 miloi lagun inguruk ulertu eta mintzatzen dute. Batzuentzat zirkasiera edo adigeraren aldaera besterik ez da.

## Erreferentziak

* ↑ Euskaltzaindia. (2007-03-30). 38. araua - Munduko estatu-izenak. .

## Kanpo estekak

* Datuak: Q33522
* Multimedia: Kabardian language / Q33522
# Kabhi Khushi Kabhie Gham...

Kabhi Khushi Kabhie Gham... (euskaraz: «Inoiz zoriontsu, inoiz triste...»), K3G izenez ere ezaguna, Karan Johari indiar zuzendariaren bigarren filma da, 2001 eko abenduaren 14 an plazaratua. Bollywood estiloko pelikulatzat sailkatzen da, eta Bollywoodeko aktore hauek ditu protagonista: Amitabh Bachchan, Jaya Bachchan, Shahrukh Khan, Kajol, Hrithik Roshan eta Kareena Kapoor. Filmak arrakasta handia izan du.

## Aktoreak

* Amitabh Bachchan: Yashvardhan Raichand (Yash).
* Jaya Bachchan: Nandini Raichand
* Shahrukh Khan: Rahul Raichand
* Kajol: Anjali Sharma Raichand
* Hrithik Roshan: Rohan Raichand
* Kareena Kapoor: Pooja Sharma Raichand (Poo).
* Farida Jalal: Sayeeda

## Kanpo estekak

* Datuak: Q466443
# Kabazita

Kabazita mineral bat da.

## Ezaugarriak

Kabazita elementu kimiko mineralaren formula kimikoa hau da: . Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Chabazite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q727306
* Multimedia: Chabazite / Q727306
# Kaiyukan Akuarioa

Kaiyukan Akuarioa (japonieraz: 海遊館, Kaiyūkan) Osakako akuarioa da. Minato-ku auzoan kokaturik, munduko akuariorik handinenetariko bat da. Barnean 27 tanke ditu eta 470 espezie ezberdin inguru.

## Erreferentziak

* ↑ GoJapanGo. Osaka Aquarium. .

## Kanpo estekak

* Datuak: Q1191885
* Multimedia: Osaka Aquarium / Q1191885
# Kaizen

Kaizen (japonierazko 改善, "hobekuntza" terminotik) batez ere enpresan erabiltzen den kontzeptu bat da, Japonian sortua, etengabeko hobekuntza lortzeko jarduera eta metodoak biltzen dituena. Beste arlo batzuetan erabil daitekeen kontzeptua da, bizitza pertsonalean esaterako, nagusiki enpresako kalitatearen kudeaketa arlorako garatu bada ere.
Funtsean, ekoizpen-metodoen erabateko berrikuntza baino aldaketa txikiak dira kaizen metodoak proposatzen dituena, enpresako arlo guztietan eta langile guztien parte hartzeaz. Besteak beste, puntu hauek azter daitezke kaizen plangintza baten inguruan: lantegian egiten diren mugimenduak, ekoizpenerako dokumentazioa, biltegia, garbitasuna eta ordena (5S), poka-yoke sistemak eta langileen arteko komunikazioa.

## Erreferentziak

* ↑ (Ingelesez) (Ingelesez) Berger, Roger W.. (2002). The Certified quality engineer handbook. , 255-256 or. (Noiz kontsultatua: 2010-01-27).

## Kanpo estekak

* Datuak: Q376444
# Kaizer Chiefs FC

Kaizer Chiefs Football Club Hegoafrikako futbol talde bat da, Johannesburg hirikoa. Hegoafrikako taldeen artean garai guztietako palmares onena daukana da. 2021ean Afrikako Txapeldunen Ligako finala jokatu zuen.

## Palmaresa
### Hegoafrikan: 53

* Hegoafrikako Liga (4): 2003–04, 2004–05, 2012–13, 2014–15.
** National Soccer League (3): 1989, 1991, 1992.
** National Professional Soccer League (5): 1974, 1977, 1979, 1981, 1984.
* Hegoafrikako Kopa (13): 1971, 1972, 1976, 1977, 1979, 1981, 1982, 1984, 1987, 1992, 2000, 2006, 2012–13.
** Telkom Knockout (13): 1983,1984, 1986, 1988, 1989, 1997, 1998, 2001, 2003, 2004, 2007, 2009, 2010.
* MTN 8 (15): 1974, 1976, 1977, 1981, 1982, 1985, 1987, 1989, 1991, 1992, 1994, 2001, 2006, 2008, 2014.

### Nazioartean: 1

* Afrikako Txapeldunen Kopa (0): finalista 2021ean.
* CAF Errekopa (1): 2001.
* CAF Superkopa (0): finalista 2002an.

## Kanpo estekak

* Webgune ofiziala
* Datuak: Q247731
* Multimedia: Kaizer Chiefs FC / Q247731
# Kajaaniko gaztelua

Kajaaniko gaztelua (finlandieraz: 'Kajaanin linna') Kajaani ibaiaren Ämmäkoski uhartean eraiki zen, Kajaani erdialdean, Finlandian, 1604 urtean, XVII. mendean. Gaur egun, gazteluaren erorkinak baino ez dira geratzen.

## Historia

Gazteluak administrazio-zentro, espetxe eta laguntza militarrerako gune gisa funtzionatzen zuen. Gazteluko presorik ospetsuena Johannes Messenius historialaria izan zen, 1616tik 1635era gazteluak eskaintzen zituen baldintza txarretan bizi behar izan zuena. Iparraldeko Gerra Handian, indar errusiarrek gaztelua setiatu zuten zenbait hilabetez, azkenean, elikagai, egur eta munizio faltagatik, okupatzaileak errenditzera behartu zituzten arte. Handik gutxira, errusiarrek gaztelua leherrarazi zuten eta bertako biztanleak Errusiara eraman zituzten espetxeratuak.

## Erreferentziak

* ↑ https://yle.fi/uutiset/3-9065111

## Kanpo estekak

* Datuak: Q2628629
* Multimedia: Kajaani Castle / Q2628629
# Kaiyang konderria

Kaiyang konderria (txinera sinplifikatuz: 开阳县; pinyineraz: Kāiyáng xiàn), Guiyang osatzen duten barrutietako bat da. 2005eko erroldaren arabera, 420.000 biztanle bizi ziren 2.026,0 kilometro koadroko azaleran.

## Ikus, gainera

* Guiyangen banaketa administratiboa

## Kanpo estekak

* (Txineraz) Kaiyang konderriko gobernuaren webgunea.
* Datuak: Q1340078
* Multimedia: Kaiyang County / Q1340078
# Kajal

Kajal (hungarieraz: Nemeskajal) Eslovakiako udalerri bat da, Galantako barrutian kokatuta. 13,82 km²ko azalera du eta 1540 biztanle 2017ko datuen arabera.

## Historia

Idatzizko lehen aipamena 1297. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q922975
* Multimedia: Kajal / Q922975
# Kale erratz

Kale erratza kanoia barrutik garbitzeko diseinatutako erratz mota bat da.

## Kanpo estekak

* Datuak: Q16563197
# Kale Nagusiko 12. zenbakiko etxea (Orio)

Kale Nagusiko 12. zenbakiko etxea Gipuzkoako Orio udalerrian dagoen etxe bat da. Orioko Alde Zaharran dago, Kale Nagusia kaleko 12. zenbakian. Kale Nagusiko 10. zenbakiko etxea eta Uzkun etxearen artean.
Mehelinen arteko etxea da, beheko solairuan silarrizko fatxada duena, izkinako piezetan ere silarria du, eta plementuetan, berriz, harlangaitza. Beheko solairuan, erdi puntuko arkuan dobeladun ate bat dauka. Angeluan 1513ko harria du, giltzan IHS ageri den monograma batekin eta beste bat txikiagoa, ateburudun eta hornigailurik gabea. Goiko bi solairuetako bakoitzean bi leiho dauzka, horietako hiruk barlasai hegalduna dute, erromatar itxurako molduretan.

## Kanpo estekak

* Datuak: Q25478701
* Multimedia: Nagusia 12 etxea, Orio / Q25478701